KOMMISSIONEN FOR DE EUROPÆISKE FÆLLESSKABER 
Bruxelles, den 10.01.1996 
KOM(95) 733 endelig udg. 
Forslag til 
RÅDETS BESLUTNING 
om udpegelse af det referenceorgan, som skal deltage 
arbejdet med at gøre prøveresultaterne ensartede og i vurderingen 
af prøveresultaterne for racerent aviskvægs vedkommende 
(forelagt af Kommissionen) 

BEGRUNDELSE 
Som led i husdyrbrugspolitikken vedtog Rådet direktiv 77/504/EØF(1) om racerent aviskvæg. 
Det tilsigter at lette handelen med racerent aviskvæg og dermed at fremme EF-husdyrbrugets 
produktivitet. 
Metoderne til avlsværdivurdering af kvæg er fastsat i Kommissionens beslutning 
86/130/EØF(2), senest ændret ved beslutning 94/515/EØF(3). 
Ved direktiv 87/328/EØF(4) fastsatte Rådet betingelserne for godkendelse af racerent kvæg 
til avlsbrug, hovedsagelig til kunstig sædoverføring. Direktivets artikel 5 bestemmer, at Rådet, 
som træffer afgørelse med kvalificeret flertal på forslag af Kommissionen, udpeger et eller 
flere referenceorganer, som skal deltage i arbejdet med at gøre prøvemetoderne ensartede 
og i vurderingen af prøveresultaterne. Organet vil således have til opgave at samordne 
prøvemetoderne for racerent aviskvægs vedkommende, så det sikres, at resultaterne af 
sådanne vurderinger er sammenlignelige i de forskellige medlemsstater. 
Det foreslåede organ er INTERBULL i Sverige, som allerede er anerkendt på verdensplan af 
ICAR (International Committee on Animal Recording). Det har som mål at lette 
sammenligningen af avlsværdivurdering af malkekvæg i medlemsstaterne. 
Det er formålet med denne beslutning. 
Denne beslutning har ingen indflydelse på EF-budgettet. 
O EFT nr. L 206 af 12.08.1977, s. 8 
(2) EFT nr. L 101 af 17.04.1986, s. 37 
(3) EFT nr. L 207 af 10.08.1994, s. 30 
(4) EFT nr. L 167 af 26.06.1987, s. 54 
Forslag til 
RÅDETS BESLUTNING 
af 
om udpegelse af det referenceorgan, som skal deltage 
i arbejdet med at gøre prøveresultaterne ensartede og i vurderingen 
af prøveresultaterne for racerent aviskvægs vedkommende 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til forslag fra Kommissionen, 
under henvisning til Rådets direktiv 87/328/EØF af 18. juni 1987 om godkendelse af racerent 
aviskvæg til avlsbrug(1), særlig artikel 5, og 
ud fra følgende betragtninger: 
Med henblik på at gøre prøvemetoderne og vurderingen af prøveresultaterne ensartede ved 
godkendelse af racerent aviskvæg til avlsbrug bør der udpeges et referenceorgan; 
dette organs beføjelser og opgaver bør nærmere beskrives; 
erfaringen viser, at det er ønskværdigt at udpege centret "INTERBULL" som referenceorgan, 
der har til opgave at deltage i arbejdet med at gøre prøvemetoderne ensartede og i 
vurderingen af prøveresultaterne for racerent aviskvæg -
(1) EFT nr. L 167 af 26.06.1987, s. 54 
VEDTAGET FØLGENDE BESLUTNING: 
Artikel 1 
1. Det i bilag I nævnte center udpeges som referenceorgan, der skal deltage i arbejdet med 
at gøre prøveresultaterne ensartede og i vurderingen af prøveresultaterne for racerent 
aviskvægs vedkommende. 
2. Det i stk. 1 udpegede centers opgaver er beskrevet i bilag II. 
Artikel 2 
Denne beslutning er rettet til medlemsstaterne. 
Udfærdiget i Bruxelles, den På Rådets vegne 
BILAG I 
Centrets navn: 
INTERBULL Centre 
Department of animal breeding and Genetics 
Swedish University of Agricultural Scioences 
Box: 7023 
S - 75007 Uppsala, Sverige 
tel: +46/18/671974 
fax: +46/18/672648 
e-mail: Georgios.Banos@hfs.slu.se 
f 
BILAG II 
Det i artikel 1, stk. 1, udpegede center har følgende opgaver: 
1) At være dokumentations- og informationscenter for Den Europæiske Unions 
medlemsstater med hensyn til prøvemetoder og avlsværdivurdering for racerent 
aviskvægs vedkommende således som fastsat i beslutning 86/130/EØF(1). Denne 
opgave løses ved 
indsamling af oplysninger om avlsmålplaner, der er lagt af de forskellige 
kvægavlsorganisationer og -foreninger, som fører stambøger 
regelmæssig modtagelse af avlsværdital og registrering af stambøger i de 
forskellige medlemsstater 
sammenligning mellem de forskellige prøvemetoder og avlsværdital for 
racerent aviskvæg. 
2) At bidrage med assistance til harmonisering af de forskellige prøvemetoder og 
avlsværdital for racerent aviskvæg, fx ved anbefaling af beregningsmetoder, der skal 
benyttes, eller fastlæggelse af udvælgelsesprogrammer, herunder prøver. 
3) At bidrage med assistance til at muliggøre sammenligning af resultaterne af 
prøvemetoderne og avlsværdivurderingen i de forskellige medlemsstater, såledesved 
udvikling af kontrolprotokoller, der gør det muligt at foretage vurderinger i de 
forskellige medlemsstater, således at resultaternes betydning forbedres 
ligesom udvælgelsesprogrammernes effektivitet 
gennemførelse af en international vurdering af dyr på basis af 
avlsværdivurderinger foretaget i de forskellige medlemsstater 
spredning af de enkeltresultater, der fremkommer af internationale vurderinger 
offentliggørelse af omregningsformler samt alt det arbejde vedrørende 
avlsværdi, som dette indebærer. 
4) At hjælpe de i punkt I i beslutning 86/130/EØF nævnte organer med at deltage i 
sammenligninger mellem avlsværdital på internationalt plan. 
5) At give sagkyndig bedømmelse af problemer i forbindelse med avlsværdivurdering af 
racerent aviskvæg og at søge at løse problemer i forbindelse med avlsværdivurdering 
foretaget i forskellige medlemsstater. 
(1) EFT nr. L 101 af 17.04.1986, s. 37 - senest ændret ved beslutning 94/515/EØF 
(EFT nr. L 207 af 10.08.1994, s. 30) 
r 
ISSN 0254-1459 
KOM(95) 733 endelig udg. 
DOKUMENTER 
DA 03 
Katalognummer : CB-CO-95-769-DA-C 
ISBN 92-77-98766-9 
Kontoret for De Europæiske Fællesskabers Officielle Publikationer 
L-2985 Luxembourg 
é